Yankuba Minteh

Yankuba Minteh (s. 22. heinäkuuta 2004 Bakoteh) on gambialainen jalkapalloilija, pelipaikaltaan laitahyökkääjä. Hän edustaa Englannin Valioliigassa Brighton &amp; Hove Albionia ja Gambian jalkapallomaajoukkuetta. 
Minteh siirtyi 2022 kotimaastaan tanskalaiseen Odense BK:hon. Hän teki ammattilaisdebyyttinsä joukkueessa syyskuussa 2022. Vuoden 2023 kesäkuussa Minteh siirtyi Englannin Valioliigassa pelaavaan Newcastle Unitediin, josta hän oli lainalla Feyenoord Rotterdamissa kauden 2023–2024 ajan. Kesällä 2024 hän siirtyi Brightoniin. 
Seurajoukkueura.
Alkuvuodet.
Minteh aloitti uransa synnyinmaansa Steve Biko FC:ssä. Hän siirtyi elokuussa 2022 Tanskaan Odense BK:hon kahden vuoden sopimuksella. Hän oli ennen sopimusta käynyt seuran testeissä kahdesti.
Minteh oli 18-vuotias, kun hän pelasi kaudella 2022–2023 ensimmäisen ammattilaisottelunsa. Odense voitti 10. syyskuuta 2022 käydyn ottelun FC Kööpenhaminaa vastaan 2–1. Hän pelasi kauden aikana myös 16 muussa liigaottelussa ja onnistui myös maalinteossa neljä kertaa. Minteh siirtyi englantilaiseen Newcastle Unitediin kauden päätteeksi. Uudessa seurassaan hän ei kuitenkaan pelannut minuuttiakaan.
Lainalla Feyenoord Rotterdamissa.
Minteh siirtyi kesäkuussa 2023 Alankomaihin Feyenoord Rotterdamiin vuoden lainasopimuksella kaudeksi 2023–2024. Hän teki elokuussa 2023 ensiesiintymisensä valmentaja Arne Slotin alaisuudessa Alankomaiden supercupissa PSV Eindhovenia vastaan, ja Eredivisiessä hän debytoi samassa kuussa ottelussa Fortuna Sittardia vastaan. Ensimmäisen maalinsa Feyenoordille hän teki syyskuussa 2023 liigaottelussa Utrechtia vastaan. Lokakuussa hän loukkaantui ja oli sivussa noin kuukauden ajan. Minteh teki 7. huhtikuuta 2024 kaksi maalia Feyenoordin 6–0-voitossa Ajaxia vastaan. Se oli Ajaxin Eredivisie-historian suurin tappio. 
Minteh pelasi kaudella 2023–2024 Eredivisiessä 27 ottelua, joissa hän teki kymmenen maalia. Hän pelasi myös ensimmäistä kertaa eurocupeissa, kun hän pelasi Mestarien liigassa neljässä ottelussa ja teki maalin Celticiä vastaan. Eurooppa-liigassa hän pelasi kahdessa ottelussa.
Siirto Brighton &amp; Hove Albioniin.
Minteh siirtyi kesällä 2024 Brighton &amp; Hove Albioniin 35 miljoonan euron siirtokorvauksella ja sopimuksella vuoteen 2029 asti. Hän teki Valioliiga-debyyttinsä 17. elokuuta ottelussa Evertonia vastaan. Ottelu päättyi Brightonin 3–0-voittoon. Minteh syötti ottelussa Kaoru Mitoman tekemän 1–0-maalin. Minteh viimeisteli ensimmäisen maalinsa Brighton-paidassa sarjaottelussa Tottenham Hotspuria vastaan lokakuussa 2024. Helmikuussa hän teki kaksi maalia ottelussa Chelseaa vastaan. Kaikkiaan hän pelasi kaudella 2024–2025 Valioliigassa 32 otelua, joista avauskokoonpanossa 20 peliä sekä teki kuusi ja syötti neljä maalia.
Maajoukkueura.
Minteh pelasi ensimmäisen ottelunsa Gambian maajoukkueessa marraskuussa 2022 maaottelussa |Guinea-Bissauta vastaan. Ensimmäisen Afrikan-mestaruuskilpailujen karsintaottelussa hän pelasi syyskuussa 2023 Kongon tasavaltaa vastaan. Ottelussa hän onnistui maalinteossa 79. peliminuutilla. 
Minteh oli Gambian mukana myös vuoden 2023 Afrikan-mestaruuskilpailuissa, joissa hän pelasi kolme ottelua. Gambia hävisi turnauksessa kaikki lohkovaiheen ottelunsa Senegalille, Guinealle ja Kamerunille.
Minteh on pelannut 12. elokuuta 2025 mennessä Gambian maajoukkueessa 15 ottelua ja tehnyt viisi maalia.
Pelityyli.
Minteh on ketterä, taktisesti tietoinen ja fyysinen pelaaja. Hän on myös hyvä ilmatilan pallontavoittelutilanteissa.
Yksityiselämä.
Mintehin serkku Modou Minteh pelaa jalkapalloa Sveitsissä FC Baselissa.
Saavutukset.
Päivitetty 27. elokuuta 2024.
Tilastot.
Seurajoukkueuran tilastot.
Päivitetty 12. elokuuta 2025.
Maajoukkueuran tilastot.
Päivitetty 12. elokuuta 2025.